
Selam alejkum! Na treningu, u školi i u raznim drugim situacijama čujem psovanje, psovanje Allaha (estagfirullah). Prezirem psovke i ne volim psovanje i često spominjem Allaha dž.š ,klanjam i činim često tevbu i što više izbjegavam te ljude i njihovo društvo ali nekad ne mogu jednostavno izbjeći to društvo kao što je razred ne mogu otići s casa ili s treninga kad treniram, šta da radim?? Jesam li griješan? Ne podržavam psovanje Allaha dž.š, i ne smijem se tome, i još upozoravam da se ne psuje, da li ja pripadam tom društvu, i kako da izbjegnem to društvo? Hvala na odgovoru!


* 
* 
* 
* 
* 
* 
* 

 
Psovke u društvu, šta da radim?

Ve alejkumusselam! Nema sumnje da je psovanje Allaha ili bilo čega od vjere od najgnusnijih grijeha koje čovjek može počiniti kao što ti je poznato. Ono što utiče na onoga koji sluša provke u smislu grijeha ili izlaska iz vjere je slaganje s tim, zadovoljstvo ili pak nemarnost naspram toga što se ogleda kroz to da se insan navikne i ne smeta mu, ili se smije tome ako je ta psovka popraćena nekakvom ”šalom” i sl. Allah Uzvišeni je naredio da se ode sa sijela na kome se ismijava Allah ili Njegovi propisi i sl.


Pitao sam šejhove isto ovo pitanje kada se radi o školi, radnom mjestu i slično pa su mi odgovorili da to nije sijelo na koje se ajeti odnose već da u tom slučaju čovjek mora da prezire srcem, ne podržava već spram mogućnosti kritikuje i na to upozorava, stavi na ***[znanje](https://pitajucene.com/search/znanj/questions/ "Pretraži pitanja o znanju")*** drugima da mu to smeta i sve dok tako postupa nije od onih za koje kaže Uzvišeni: ”…vi ste u tom slučaju poput njih…”. Nastavi tako i ne brini. Allah te pomogao na svakom dobru i sačuvao od svakog zla.


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


